Държавен вестник, бр. 51, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  51
3. кланичен анализ при определена жива 
маса;
4. дебелина на сланината;
5. тегло на бута;
6. площ на мускулното око;
7. процент постно месо;
8. физико-химичен състав на месото.
(2) При приемане на животните в станции за 
контролно изпитване собственикът, селекционе­
рът и ръководителят на станцията за контролно 
изпитване изготвят протокол, който съдържа:
1. име или фирма и адрес на собственика 
на животните;
2. генеалогия на животните;
3. брой животни, индивидуален номер на 
животното, пол, възраст и тегло при приема­
нето му в станцията за контролно изпитване;
4. система на хранене на животните;
5. вид на храните.
Чл. 7. (1) Признаците по чл. 4, т. 4 – 7, 
чл. 5, чл. 6, т. 2 – 3 се описват в развъдната 
програма на развъдната организация.
(2) След приключване на изпитването ръко­
водителят на станцията за контролно изпитване 
изготвя отчет за резултатите по чл. 6. Отчетът 
се предоставя на собственика на животните и 
на развъдните организации.
Чл. 8. (1) Контролът на продуктивните 
признаци в кланици, прилагащи скалата на 
Общността EUROP, включва:
1. тегло на кланичния труп;
2.  процент на постното месо в трупа.
(2) При приемане на животните в клани­
ците класификаторът изготвя протокол, който 
съдържа данните по чл. 28 от Наредба № 15 
от 2009 г. за окачествяване и класификация 
на кланични трупове от говеда, свине и овце 
по скалата на Общността EUROP, докладване 
на цените и проверка в кланиците (ДВ, бр. 37 
от 2009 г.).
(3) Получените данни от класификацията 
се предоставят на развъдните организации от 
лицата по ал. 2 за обобщаване и анализ.
Раздел ІІІ
Определяне на развъдната стойност 
на животните
Чл. 9. (1) Развъдната стойност на живот­
ните за разплод се определя от развъдната 
организация или от лица, на които развъдната 
организация е възложила това с договор.
(2) Лицата по ал. 1 определят развъдната 
стойност на всички млади разплодни животни 
в развъдните ферми.
Чл. 10. (1) Развъдната стойност се определя 
на основание на:
1. произхода на животните;
2. собствената продуктивност на животните;
3. странични родственици на животните;
4. потомството на животните.
(2) Развъдната стойност се определя по ал. 1 
въз основа на селекционен индекс и стойно­
стите на отделните признаци на животните по 
чл. 4 или 5 и/или продуктивността на техните 
родственици.
(3) Развъдните организации изготвят мето­
дика за определяне на стойността на отделните 
зоотехнически показатели за продуктивност в 
развъдните си програми, които са одобрени от 
министъра на земеделието и храните.
(4) При определянето на развъдната стойност 
се използват и данни за екстериора.
Чл. 11. При определяне на развъдната 
стойност в развъдните ферми се включват и 
репродуктивни показатели.
Чл. 12. Развъдната организация определя 
конкретните селекционни критерии за всяка 
порода и/или линия в развъдните програми.
Чл. 13. (1) Развъдните организации два 
пъти годишно публикуват данни за развъдната 
стойност на животните в издаваните от тях 
бюлетини и каталози и предоставят информа­
ция на собствениците на животните и на други 
заинтересувани лица.
(2) Развъдната организация установява ге­
нетичните дефекти на животните и публикува 
получените резултати в издаваните бюлетини 
и каталози.
Раздел ІV
Условия за използване на чистопородни и хи­
бридни свине, сперма, яйцеклетки и ембриони 
от тях за разплод
Чл. 14. (1) За разплод се използват чистопо­
родни и хибридни нерези, включени в регистър 
на мъжките разплодни животни и получили 
национален идентификационен номер.
(2) За естествено покриване се използват 
чистопородни и хибридни нерези, които отго­
варят на следните изисквания:
1. да са идентифицирани съгласно идентифи­
кационната система за нуждите на развъдната 
дейност;
2. да са вписани в родословната книга или 
зоотехническия регистър;
3. да са идентифицирани съгласно Наредба 
№ 61 от 2006 г. за условията и реда за иденти­
фикация на животните, регистрация на живо­
тновъдните обекти и достъпа до базата данни 
за идентифицираните животни и регистрираните 
обекти (ДВ, бр. 47 от 2006 г.).
(3) За изкуствено осеменяване се използват 
чистопородни и хибридни нерези, които отго­
варят на изискванията по ал. 2 и на които е 
определена развъдната стойност.
Чл. 15. Искане за използване на чистопород­
ни и хибридни нерези по чл. 14, ал. 3 могат да 
правят само центрове за изкуствено осеменя­
ване, одобрени и регистрирани от Национал­
ната ветеринарномедицинска служба (НВМС) 
съгласно Закона за ветеринарномедицинската 
дейност (ЗВМД).